**דף עבודה: כרטיסים לקבוצות**

קבוצה 1

לפניכם תיאור החיים בסדום.

1. קראו את התיאור.
2. ענו על השאלות.
3. ספרו לכיתה על אנשי סדום לפי מה שקראתם בקטע.

**בסדום היו הרבה עצי פרי, היה לאנשי סדום הרבה אוכל, ובעירם היו כורים זהב ואבני חן, אנשי סדום היו עשירים מאוד.**

**אמרו אנשי סדום: יש לנו הכול, למה לנו לקבל אורחים? אורחים רק לוקחים מאתנו, צריך לתת להם מיטה ואוכל - מי צריך אורחים בכלל? בואו נאסור על אורחים להגיע לעירנו.**

**שאלות:** ענו בעל פה בשיחה ביניכם.

* מדוע אנשי סדום לא רצו אורחים?
* מה החליטו אנשי סדום לעשות?

קבוצה 2

לפניכם תיאור החיים בסדום.

1. קראו את התיאור.
2. ענו על השאלות.
3. ספרו לכיתה על אנשי סדום לפי מה שקראתם בקטע.

**אם היה אדם עשיר במיוחד בסדום, היו חבריו מושיבים אותו ליד קיר ומפילים את הקיר עליו, לאחר מותו של העשיר היו לוקחים את כל כספו.**

**שאלות:** ענו בעל פה בשיחה ביניכם.

* מה היו אנשי סדום עושים לחבר עשיר?
* מה היה חשוב יותר בסדום – חיי אדם או כסף?

קבוצה 3

לפניכם תיאור החיים בסדום.

1. קראו את התיאור.
2. ענו על השאלות.
3. ספרו לכיתה על אנשי סדום לפי מה שקראתם בקטע.

**בית המשפט בסדום הוציא כרוז והודיע: כל מי שנותן פרוסת לחם לעני – מות יומת!**

**שאלות**: ענו בעל פה בשיחה ביניכם.

* כיצד רצו אנשי סדום שיתנהגו כלפי העניים?
* מדוע לדעתכם אנשי סדום לא הסכימו שתושבי העיר יעזרו לעניים?

קבוצה 4

לפניכם תיאור החיים בסדום.

1. קראו את התיאור.
2. ענו על השאלות.
3. ספרו לכיתה על אנשי סדום לפי מה שקראתם בקטע.

**הכלל בסדום היה ''מה ששלי – שלי.**

**ומה ששלך – שלך''**

**אני לא נותן לך כלום וגם אתה לא נותן לי שום דבר.**

**שאלות**: ענו בעל פה בשיחה ביניכם.

* מה החסרונות של הכלל הזה?

חשבו כיצד החיים נראים בסדום והכינו הצגה המתארת את חוסר האכפתיות של התושבים זה מזה.